Regala Caramelles aquesta Setmana Santa | Sitges Actiu
Home Notícies d'Actualitat Noticies culturals Regala Caramelles aquesta Setmana Santa
La campanya Regala Caramelles per Pasqua a familiars i amics torna a posar-se en marxa a Sitges amb l’objectiu de mantenir viva aquesta tradició de mitjans del segle XIX.
La cantada de caramelles que aplega cantaires de les colles de Caramelles del Prado, d’El Retiro i les Caramelles Sitgetanes en una mostra de cultura popular arrelada a la vila.
La nit de Dissabte de Glòria, que aquest any és 20 d’abril, les tres colles de caramelles faran un actuació conjunta a la Plaça de l’Ajuntament.
Les colles repetiran les actuacions a dos quarts d’una de la matinada a la Parròquia de Sant Bartomeu i Santa Tecla.
Dilluns de Pasqua, que enguany serà el 22 d’abril, els caramellaires tornaran a coincidir plegats a l’Hospital de Sant Joan Baptista.
Durant aquesta jornada, des de les onze del matí fins a les nou de la nit, les tres colles visitaran també les cases i els establiments d’hostaleria i comercials que els contractin per cantar.
Més de 150 caramellaires, acompanyats de músics, interpretaran durant les actuacions composicions clàssiques com també d’altres de més recent creació.
Les Caramelles del Casino Prado cantaran enguany l’Himne del Prado cantat per primera vegada en el concert centenari de l’entitat a càrrec de la coral del Patronat al 1977, amb lletra de Salvador Soler i Forment i música de A. Cohí i Grau. També interpretaran l’americana Doble Alegria amb lletra de Salvador Soler i musicada per Manel Torrents i Girona.
El grup de caramelles d’El Retiro cantarà l’americana “Lluny” del 1935 amb lletra de Ferran Soldevila i música de Gabriel Pallarès. El repertori retirista també inclou el vals “Dissabte de Glòria” del 1926, amb lletra de Trinitat Catasús i musica de Gabriel Pallarès.
Aquest any les Caramelles Sitgetanes cantaran l’americana Nit de Pasqua, nit d’amor. Música de Jordi Panyella amb lletra de Lali Vergés. I la sardana La Sitgetana amb música de Joan Pinós i lletra de Lali Vergés
Les persones que vulguin gaudir d’aquesta tradició a casa seva o la vulguin obsequiar a algun familiar o amic poden contactar amb qualsevol de les colles de Caramelles als telèfons següents:
Previous articleRevetlla de Sant Joan Hotel Calipolis
Next articleCentre d’Interpretació de la Malvasia